b'\n_START_ARTICLE_\nAn\xc4\x8dka Go\xc5\xa1nik Godec\n_START_SECTION_\n\xc5\xbdivljenje\n_START_PARAGRAPH_\nAn\xc4\x8dka Go\xc5\xa1nik Godec se je rodila v dru\xc5\xbeino \xc5\xa1estih otrok in je osnovno \xc5\xa1olo obiskovala v Celju. Med drugo svetovno vojno so An\xc4\x8dko zaradi prepevanja slovenskih pesmi za\xc4\x8dasno izklju\xc4\x8dili iz me\xc5\xa1\xc4\x8danske \xc5\xa1ole, kar pa je ni oviralo pri nadaljnjem \xc5\xa1olanju, ki ga je do leta 1944 nadaljevala na \xc5\xa1oli za oblikovanje v avstrijskem Gradcu._NEWLINE_Takoj po vojni je od\xc5\xa1la v Ljubljano in se zaposlila v tiskarni Ljudska pravica, kjer je delala v risalnici._NEWLINE_Leta 1948 je bila sprejeta na Akademijo za likovno umetnost, ki jo je nekaj let kasneje uspe\xc5\xa1no zaklju\xc4\x8dila._NEWLINE_\xc5\xbde takrat je sodelovala pri revijah Pionir, Ciciban, Pionirski list in Kurir\xc4\x8dek, kamor je prispevala \xc5\xa1tevilne ilustracije tudi kasneje. Kmalu se je posvetila ilustriranju knjig in s svojimi ilustracijami obogatila marsikatere pravljice. Pogosto je sodelovala s pisateljico Elo Peroci, za katero je ilustrirala knjige Muca Copatarica, Za lahko no\xc4\x8d in druge. Proslavila se je tudi z ilustracijami mnogih ljudskih pravljic, ki so bile z njenimi ilustracijami prevedene v mnoge svetovne jezike._NEWLINE_Njena h\xc4\x8di je ilustratorka Jelka Godec Schmidt.'